Diari Oficial de la Generalitat Valenciana


Sumari del DOGV 6431, del 04-01-2011 (2010/13132)

Notificació de la sentència dictada en el judici ordinari número 341/2009.
--------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13937


Organisme emissor
:   Jutjat de Primera Instància Número 6 de Paterna

Tipus de document
:   Edicte

Notificació de la sentència dictada en el judici ordinari número 341/2009. [2010/13343]  
Judici ordinari 000341/2009  
Mª José Llora Alcalá, magistrada jutgessa d'aquest Jutjat, a l'empara del que disposa l'article 6.2 del Reglament 2/2000, de 25 d'octubre, de Jutges Adjunts, en relació amb l'article 307.2.II de la Llei Orgànica del Poder Judicial 6/1985, d'1 de juliol, subscric íntegrament el següent projecte de resolució. Sentència número 98/2010.  
Paterna, 24 de setembre de 2010. Laura Cristina Morell Aldana, jutgessa en pràctiques del Jutjat de Primera Instància i Instrucció número 6 de Paterna, he vist aquestes actuacions de judici ordinari, seguides davant d'aquest Jutjat, amb el número 341/2009, a instàncies d'Eliseo Lafuente Rodríguez, representat per la procuradora dels tribunals Belén Oliva Moreno, contra la mercantil Valtevi Promociones, SL, declarada en rebel·lia processal, i contra la mercantil Promociones Bostronzo, SL, representada per la procuradora dels tribunals Elvira Canet Castella, sobre demanda de resolució per incompliment del contracte de permuta de solar per obra futura i indemnització de danys i perjudicis.  
Dispositiva  
Estime parcialment la demanda interposada per Eliseo Lafuente Rodríguez contra Valtevi Promociones, SL, i Promociones Bostronzo, SL, i declare resolt el contracte de permuta de solar per obra de 5 de maig de 2006, per incompliment de Valtevi Promociones, SL, i Promociones Bostronzo, SL. Condemne Valtevi Promociones, SL, i Promociones Bostronzo, SL, a pagar solidàriament a Eliseo Lafuente Rodríguez la quantia de cent vint-i-dos mil euros (122.000 €) en concepte d'indemnització pels danys i perjudicis sofrits.  
Cada part ha de pagar les costes causades a instàncies seues i les comunes a mitges. Notifiqueu aquesta sentència a les parts i feu-los saber que s'hi pot interposar un recurs d'apel·lació davant l'Audiència Provincial de València, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució. Així mateix, suposa un requisit per a recórrer, la constitució del dipòsit previst en la disposició addicional quinzena de la Llei Orgànica del Poder Judicial 1/2009, de 3 de novembre, que es tornarà en cas que el recurs siga estimat. Les persones que tinguen reconegut el dret a litigar gratuïtament no tenen l'obligació de constituir el dipòsit. Porteu l'original al llibre de sentències. Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme.  
Publicació. La sentència anterior ha sigut donada, llegida i publicada per la jutgessa que la subscriu, que es trobava, en el dia de la data, amb assistència meua, celebrant audiència pública. En done fe. Tot això confronta bé i fidelment amb l'original al qual em remet i, perquè conste, expedisc i firme aquesta testimoniança de sentència.  
Paterna, 19 de novembre de 2010.- La jutgessa en pràctiques: Laura Cristina Morell Aldana.